Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Sefania 2:1-15
2 Longaneni, longanyeni abantu,+ mwe luko ulushaba na nsoni.+2 Ilyo icipope ca bupingushi cishilafikilishiwa,+ ilyo ubo bushiku tabulapita nge misungu, ilyo ubukali bwa kwa Yehova ubulepya ngo mulilo bushilaisa pali imwe,+ ilyo bushilaisa pali imwe ubushiku bwa bukali ubwa kwa Yehova,+3 fwayeni Yehova,+ mwe bafuuka bonse aba mwi sonde,+ mwe bakonka ubupingushi bwakwe. Fwayeni ubulungami,+ fwayeni ubufuuke.+ Napamo+ kuti mwabelama mu bushiku bwa bukali ubwa kwa Yehova.+4 Pantu, Gasa ukasanguka umusumba uwalekeleshiwa;+ no musumba wa Ashkelone ukaba icibolya.+ Kumfwa umusumba wa Ashdode,+ bakautamfya akasuba pa kati ka mutwe;+ no musumba wa Ekrone, ukafumishiwapo.+5 “We bulanda ku baikala mu citungu ca kuli bemba, uluko lwa bena Keriti!+ Icebo ca kwa Yehova ni mwe caishila. We Kanaani, we calo ca baPelishiti, na iwe nkakonaula, ica kuti tamwakabe umwikashi.+6 Ne citungu ca kuli bemba cikasanguka impanga ya mulemfwe,+ mukaba ne fishima ifya bacemi na macinka ya mpaanga aya mabwe.7 Kabili cikaba icitungu ica bashalapo aba mu ng’anda ya kwa Yuda.+ E mo bakalalya. Mu mayanda ya mu Ashkelone e mo bakalalambalala icungulo. Pantu Yehova Lesa wabo akabapempula+ no kubwesha bankole babo.”+8 “Ning’umfwa imiponto ya kwa Moabu+ no musaalula wa bana baume aba kwa Amone,+ ifyo balepontela abantu bandi no kulaituumika ku kulwisha umupaka wabo.9 E ico, na pali ne mwine,”+ e fyasosa Yehova wa mabumba, Lesa wa kwa Israele, “Moabu akaba nga Sodomu,+ na bana ba kwa Amone+ bakaba nga Gomora, umukaba bakaenya, kabili umwa kwimba umucele, kabili mukaba icibolya umuyayaya.+ Abashalapo pa bantu bandi bakabapokolola ifipe, na bashalapo ba mu luko lwandi bakabapyana.+10 Ici e cikapyana pa cilumba cabo,+ pantu balipontele no kulaituumika pa bantu ba kwa Yehova wa mabumba.+11 Yehova akaba uwa kutiinya kuli bena;+ pantu akalenga tulesa tonse utwa pano isonde ukonda,+ na bantu bakamukontamina,+ onse ku cifulo cakwe, pa fishi fyonse ifya nko.+12 “Na imwe, mwe bena Etiopia,+ mukepaiwa ku lupanga lwandi.+13 “Kabili akatambalikila ukuboko kwakwe ku kapinda ka ku kuso, no konaula Asiria.+ Kabili akalenga Ninebe ukuba icibolya,+ ukuba icitungu icaumisha nga matololo.14 Na mu kati ka uko, e mo impaanga shikalambalala, ne nama mpanga shonse isha mu luko.+ Mukanga ne cinungi+ fikalaala mu ntuntu sha nceshi ishawa.+ Ukulila kwa fyuni* kukomfwika pe windo. Pakaba ukonaula pa mwinshi; pantu akapangulula imbao sha ku cibumba.+15 Uyu e musumba wa nsansa uwaikele umutelelwe,+ uwalesosa mu mutima wa uko, ati, ‘Nine wine, tapali na umbi.’+ Iye ifyo waba ica kupapa, icifulo ca kulambalalamo inama sha mu mpanga! Onse uwapitapo akalisha umunsoli; kabili akapukunya umutwe.”+
Amafutunoti
^ Nelyo iciunda ca mwela atemwa ica nama ya mu mpanga.
bem_Latn bem_Latn bem_Latn bem_Latn bem_Latn bem_Latn